Det finnes en rekke enkle tiltak du kan gjøre for å redusere strømforbruket slik at du får en lavere strømregning. Generelt er det mest å hente på å redusere behovet for strøm til rom- og vannoppvarming, som fort kan utgjøre 75 prosent av energiforbruket. Det kan lønne seg å bytte ut panelovner med varmepumpe eller pelletskamin, samt etterisolere, skifte gamle vinduer og tette trekkfulle rom. For noen kan det være en mulighet og stenge av rom som sjelden brukes. Her kan du lese mer om hvordan du kan spare strøm. Et viktig tiltak for å øke bevisstheten rundt eget strømforbruk og energisparing er avanserte måle- og styringssystemer (AMS). Olje- og energiministeren har derfor varslet at han vil be Norges Vassdrags- og energidirektorat (NVE) legge fram et forslag til forskrift om tidligere utrulling av AMS i Midt-Norge. Dessuten fremskyndes den endelige fristen for utrulling i resten av landet. AMS er en form for automatisk strømmåling som kan hjelpe forbrukerne til å redusere sin egen strømregning, da man kan se når strømprisene er på det høyeste.